Пяць кольцаў Масквы

Пяць кольцаў Масквы — штогадовая шматдзённая шашэйная велагонка, якая праходзіць у Маскве ў пачатку мая. Лічыцца пераемніцай велагонкі па Садовым кольцы, якая ўпершыню прайшла ў 1920 годзе. У 1993 годзе гонка стала міжнароднай, у гэты ж час увайшла ў шматдзёнкі другой катэгорыі (клас 2.2) UCI Europe Tour.

Як вынікае з назвы, маршруты ўсіх этапаў гонкі ўяўляюць сабой кольцы. У розныя гады гэта былі: кольца вакол Крамля («Крамлёўскае кольца»), кольца алімпійскай трасы ў Крылацкім («Крылацкае кольца»), Садовае кольца, кольца на Вараб'ёвых гарах («Вараб'ёўскае кольца»), кольца па Лужнецкай набярэжнай («Лужнецкае кольца»).

Першы этап — пралог, індывідуальная гонка з раздзельным стартам. Астатнія этапы — групавыя гонкі з масавым стартам. Апошні этап — «Садовае кольца», традыцыйна праводзіцца 9 мая, у Дзень Перамогі.

Па аналогіі з «Тур дэ Франс» і іншымі буйнымі гонкамі, на «Пяці кольцах» уручаюцца каляровыя майкі: жоўтая — майка лідара, фіялетавая — майка самага стабільнага гоншчыка і г.д.

У 2016 годзе гонка не праводзілася. У 2017 гонка вярнулася ўжо без класічнага этапу па Садовым кольцы.

 Пераможцы 

 1993:  Юрый Амельхін
 1994:  Аляксандр Зайцаў
 1995:  Сяргей Кузняцоў
 1996:  Раман Фадзееў
 1997:  Алег Грышкін
 1998:  Дзмітрый Галкін
 1999:  Сяргей Кудзянцоў
 2000:  Дзмітрый Гарбачоў
 2001:  Іван Цярэнін
 2002:  Андрэй Пчолкін
 2003:  Андрэй Пчолкін
 2004:  Іван Цярэнін
 2005:  Эдуард Варганаў
 2006:  Аляксандр Хатунцаў
 2007:  Аляксандр Кучынскі
 2008:  Дзяніс Галімзянаў
 2009:  Цімафей Крыцкі
 2010:  Сяргей Фірсанаў
 2011:  Сяргей Фірсанаў
 2012:  Ігар Боеў
 2013:  Максім Разумаў
 2014:  Андрэй Саламеннікаў
 2015:  Аляксандр Палівода
 2016: не праводзілася
 2017:  Юрый Трафімаў
 2018:  Андрэй Прастакішын
 2019:  Яўген Собаль

 Спасылкі 
 Вынікі на cyclingarchives.com
 Вынікі  на fvsr.ru (з 2008 г.)

Катэгорыя:Спаборніцтвы па веласіпедным спорце
Катэгорыя:Міжнародныя спартыўныя спаборніцтвы ў Маскве